b"\n_START_ARTICLE_\nReginald Denny\n_START_SECTION_\nBiografia\n_START_PARAGRAPH_\nNascut a Richmond upon Thames, Surrey, Anglaterra el 1891 en una fam\xc3\xadlia d'actors de teatre, Reginald Denny va comen\xc3\xa7ar la seva carrera el 1915, treballant tant a Gran Bretanya com als Estats Units on va arribar el 1912 amb la seva fam\xc3\xadlia per a la posada en escena d'una com\xc3\xa8dia, Quaker Girl. El seu pare era l'actor i cantant W. H. Denny. Reginald va esdevenir gran amic de John Barrymore, treballant amb ell en un \xc3\xa8xit de Broadway del 1920, el Ricard III._NEWLINE_Va comen\xc3\xa7ar la seva carrera al cinema en el cinema mut, tot i aix\xc3\xb2 Denny es fa un espai en el cinema parlat. Va interpretar alguns papers de protagonista els primers anys del so, sobretot en papers c\xc3\xb2mics. El seu \xc3\xbaltim paper va ser a Batman, on interpreta el Comodore Schmidlapp._NEWLINE_Denny va fer nombroses aparicions en televisi\xc3\xb3 en els anys 50 i 60._NEWLINE_Va morir el 1967 a l'edat de 75 anys, despr\xc3\xa9s d'una llarga batalla amb el c\xc3\xa0ncer.\n_START_SECTION_\nCarrera a l'aviaci\xc3\xb3\n_START_PARAGRAPH_\nEn la Primera Guerra Mundial, Denny es va allistar en la Royal Flying Corps convertint-se en pilot. En els primers anys trenta, Denny es va interessar en projectes de control de r\xc3\xa0dio. Amb els seus socis, va fundar les Ind\xc3\xbastries Reginald Denny, obrint tamb\xc3\xa9 un negoci amb el nom de Reginald Denny Hobby Shops. Treballant en projectes industrials relacionats amb la r\xc3\xa0dio, la companyia de Denny va guanyar un contracte amb l'ex\xc3\xa8rcit, construint el OQ-2 Radioplane, un avi\xc3\xb3 no tripulat utilitzat durant la Segona Guerra Mundial quan es van construir per a l'ex\xc3\xa8rcit d'almenys 15.000._NEWLINE_Una placa en honor de Jean-Pierre Aumont es va instal\xc2\xb7lar el 28 de setembre de 2008 al n\xc3\xbamero 4, de l'All\xc3\xa9e des Brouillards al 18\xc3\xa8 arrondissement de Par\xc3\xads."